ועדת הפנים ואיכות הסביבה, כנסת 16, פרוטוקול מספר 253, 2004-07-12 12:00

יורי שטרן: אני פותח את ישיבת הוועדה בנושא הקמת ועדת משנה לעניין חוק תכנון ובניה (תיקון) (רישוי באמצעות מורשה להיתר), התשס"ד-2004.

יורי שטרן: חבר הכנסת גורולובסקי, את מי אתה ממליץ למנות לוועדה?

מיכאל גורלובסקי: את חבר הכנסת אזולאי, כמובן, שהגיש את ההצעה אתי; את חברת הכנסת לאה נס, וביקשתי מחבר הכנסת רומן ברונפמן להצטרף.

מיכאל גורלובסקי: אם כן, זוהי הוועדה.

מרים פרנקל-שור: אולי כדאי שיהיה מספר לא זוגי?

מרים פרנקל-שור: אנחנו אוחזים בארבעה.

מיכאל גורלובסקי: אדוני היושב ראש, האם אתה מוכן להצטרף?

יורי שטרן: כן.

יורי שטרן: האם היושב ראש יכול להיות חבר בוועדת משנה?

דוד אזולאי: בוודאי.

יורי שטרן: בסדר.

מרים פרנקל-שור: מהן סמכויות הוועדה?

יורי שטרן: לדון בהצעת החוק – יש שם הרבה דברים שמצריכים ברור יומיומי, והוא לא צריך להעסיק את הוועדה כולה.

מרים פרנקל-שור: האם ברור שהחקיקה תבוא לאישור המליאה - - -

יורי שטרן: לאישור – כן, כי זה בהתאם לתקנות.

יורי שטרן: אם כן, הרכבה של ועדת המשנה: מיכאל גורולובסקי – יושב ראש.

יורי שטרן: חברים: דוד אזולאי, לאה נס, רומן ברונפמן ואנוכי.

יורי שטרן: בוועדה לא חברים נציגי מפלגת שינוי ומפלגת עבודה.

יורי שטרן: לא נורא?

חמי דורון: מבחינתו, הוא מעדיף את יהדות התורה במקומנו.

דוד אזולאי: יש לך ייצוג של כמה מפלגות.

יורי שטרן: שכחתי שאני באופוזיציה.

יורי שטרן: מי בעד, מי נגד?

מיכאל גורלובסקי: יש כאן יותר אופוזיציה מקואליציה.

חמי דורון: למען הסר ספק, אני לא משתתף בהצבעה.

חמי דורון: חבר הכנסת גורולובסקי ואנוכי דיברנו על הנושא הזה כבר לפני שבוע, ואני מבקש שלא להשתתף בהצבעה.

יורי שטרן: או-קיי, חבר הכנסת חמי דורון נמנע.

חמי דורון: לא נמנע – לא משתתף בהצבעה.

חמי דורון: בעד – פה אחד ההצעה להקמת ועדת המשנה בראשותו של חבר הכנסת גורולובסקי לעניין חוק תיכנון ובניה (תיקון) (רישוי באמצעות מורשה להיתר), נתקבלה.

יורי שטרן: אם כך, זה אושר.

מיכאל גורלובסקי: אני מבקש לציין כי החוק המדובר חוצה מפלגות, ונתמך על ידי האופוזיציה.

מיכאל גורלובסקי: בוועדת המשנה יש יותר חברים מהאופוזיציה.

יורי שטרן: אני נועל את ישיבת הוועדה.